RO Jurnalul Oficial al Uniunii Europene C 172/16

Comunicare din partea guvernului francez privind Directiva 94/22/CE a Parlamentului European și a Consiliului din 30 mai 1994 privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație de prospectare a zăcămintelor de hidrocarburi lichide sau gazoase, denumită „Permis de Donzacq”)

(Text cu relevanță pentru SEE)

2009/C 172/09

Prin cererea din data de 12 decembrie 2008, societățile Egdon Resources (New Ventures) Ltd, cu sediul social la adresa: Suite 2, 90-96 High Street, Odiham Hampshire, RG29 1LP Anglia, Sterling Resources (UK) Ltd cu sediul social la adresa: Harbour Court, Compass Road, North Harbour, Portsmouth, Hampshire PO6 4ST, Anglia, Nautical Petroleum Plc cu sediul social la adresa: Northumberland House, 15 Petersham Road, Richmond, Surrey TW10 6TP, Anglia, și Malta Oil Pty, cu sediul social la adresa: Ground Floor (West), 225 St George Terrace, Perth, Western Australia 6000, Australia, au solicitat, împreună și de comun acord, pentru o perioadă de cinci ani, o autorizație de prospectare a zăcămintelor de hidrocarburi lichide sau gazoase denumită „Permis de Donzacq”, pe o suprafață de aproximativ 218 kilometri pătrați situată în departamentul Landes.

Perimetrul în care este valabilă această autorizație este delimitat de arcele de meridiane și de paralele care unesc succesiv punctele definite în cele ce urmează prin coordonate lor geografice în grade (NTF, meridianul Parisului):

Puncte Longitudine Latitudine A 3,40 ° V 48,40 ° N B 3,50 ° V 48,40 ° N C 3,50 ° V 48,50 ° N D 3,60 ° V 48,50 ° N E 3,60 ° V 48,60 ° N F 3,40 ° V 48,60 ° N

Depunerea cererilor și criterii de atribuire a drepturilor

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se iau în conformitate cu criteriile de atribuire a drepturilor de exploatare minieră, definite la articolul 6 din decretul menționat, până cel târziu la 19 decembrie 2010.

Condiții și cerințe privind desfășurarea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține de la următoarea adresă: Ministère de l’écologie, de l’énergie, du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord 92055 La Défense Cedex, (telefon +33 140819537, fax +33 140819529).

Actele cu putere de lege menționate anterior pot fi consultate pe site-ul Légifrance: http://www.legifrance.gouv.fr

(1) JO L 164, 30.6.1994.